《灵石县东北三十五里神林晋介之推祠》
明代·顾炎武

古人有至心，不在狷与忍。国禄既弗加，吾身可以隐。

去矣适其时，耕此荒山畛。更与贤母偕，丘壑情同允。

卓哉鸾凤姿，飘飘高自引。向使属戎行，岂其逊枝轸。

出处何必齐，此心期各尽。末世多浮谈，有类激小忿。

割股固荒唐，焚山事可哂。微哉仲子廉，立操同蚯蚓。

遗祠君故乡，父老事惟谨。牡丹异凡花，春深洗铅粉。

况此黄芦林，晚送秋风紧。厉彼顽钝徒，英名代无陨。

作者简介：顾炎武（1613.7.15-1682.2.15），汉族，明朝南直隶苏州府昆山（今江苏省昆山市）千灯镇人，本名绛，乳名藩汉，别名继坤、圭年，字忠清、宁人，亦自署蒋山佣；南都败后，因为仰慕文天祥学生王炎午的为人，改名炎武。因故居旁有亭林湖，学者尊为亭林先生。明末清初的杰出的思想家、经学家、史地学家和音韵学家，与黄宗羲、王夫之并称为明末清初“三大儒”。其主要作品有《日知录》、《天下郡国利病书》、《肇域志》、《音学五书》、《韵补正》、《古音表》、《诗本音》、《唐韵正》、《音论》、《金石文字记》、《亭林诗文集》等。